Document ID: 32004D0040

Odločba Komisije
z dne 23. decembra 2003
o posebnih pogojih za uvoz ribiških proizvodov iz Gvajane
(notificirano pod dokumentarno številko K(2003) 5044)
(Besedilo velja za EGP)
(2004/40/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje [1] na trg ribiških proizvodov in zlasti člena 11 Direktive,
ob upoštevanju naslednjega:
(1) V Gvajani je bil v imenu Komisije opravljen pregled zaradi preverjanja pogojev proizvodnje, skladiščenja in odpreme ribiških proizvodov v Skupnost.
(2) Zahteve v zakonodaji Gvajane o zdravstvenem pregledu in spremljanju ribiških proizvodov se lahko štejejo za enakovredne zahtevam Direktive 91/493/EGS.
(3) Zlasti "Veterinary Public Health Unit (VPHU)" je sposobna učinkovito preveriti izvajanje veljavnih zakonov.
(4) VPHU je uradno zagotovila, da se upoštevajo predpisi iz poglavja V Priloge k Direktivi 91/493/EGS glede skladnosti s standardi za zdravstveni nadzor in spremljanje ribiških proizvodov in glede izpolnjevanja higienskih predpisov, enakovrednih tistim, določenim v navedeni direktivi.
(5) Skladno z Direktivo 91/493/EGS je treba opredeliti natančne določbe za ribiške proizvode, ki se uvažajo v Skupnost iz Gvajane.
(6) Treba je tudi narediti seznam odobrenih obratov, predelovalnih plovil ali hladilnic ter seznam zamrzovalnih plovil, opremljenih skladno z zahtevami Direktive Sveta 92/48/EGS z dne 16. junija 1992 o določitvi minimalnih higienskih pravil, ki se uporabljajo za ribiške proizvode, pridržane na krovu nekaterih plovil v skladu s členom 3(1)(a)(i) Direktive 91/493/EGS [2]. Te sezname je treba sestaviti na podlagi sporočil, ki jih VPHU pošlje Komisiji.
(7) Ker bo uvoz ribiških proizvodov iz Gvajane prvič dovoljen s to odločbo, prehodno obdobje ni potrebno in rok treh dni zadostuje za obveščanje javnosti o dovoljenju. Zato se uvoz iz te države lahko dovoli tri dni po objavi te odločbe v Uradnem listu Evropske unije.
(8) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
"Veterinary Public Health Unit (VPHU)" je pristojni organ v Gvajani, določen za preverjanje in potrjevanje skladnosti ribiških proizvodov z zahtevami Direktive 91/493/EGS.
Člen 2
Ribiški proizvodi, uvoženi v Skupnost iz Gvajane, morajo izpolnjevati zahteve iz členov 3, 4 in 5.
Člen 3
1. Vsako pošiljko mora spremljati oštevilčeno originalno zdravstveno spričevalo v skladu z vzorcem iz Priloge I, na enem listu, pravilno izpolnjenem, podpisanem in datiranem.
2. Zdravstveno spričevalo mora biti sestavljeno vsaj v enem izmed uradnih jezikov države članice, v kateri se opravljajo pregledi.
3. Na zdravstvenem spričevalu mora biti ime, naziv in podpis predstavnika VPHU in njegov uradni žig v barvi, ki se razlikuje od barve drugih podatkov.
Člen 4
Ribiški proizvodi morajo izvirati iz odobrenih obratov, predelovalnih plovil ali hladilnic ali registriranih zamrzovalnih plovil, navedenih v Prilogi II.
Člen 5
Na vseh paketih morajo biti neizbrisno napisane besede "GVAJANA" ter številka odobritve/registracije obrata, predelovalnega plovila, hladilnice ali zamrzovalnega plovila porekla, razen pri nepakiranih zmrznjenih ribiških proizvodih, namenjenih za proizvodnjo konzervirane hrane.
Člen 6
Ta odločba se uporablja od 17. januarja 2004.
Člen 7
Ta odločba je naslovljena na države članice.
V Bruslju, 23. decembra 2003

Labels: 3
0
18
6